ਕੂਕੀ-ਚਿਨ ਭਾਸ਼ਾਵਾਂ
ਕੂਕੀ-ਚਿਨ ਭਾਸ਼ਾਵਾਂ (ਜਿਸ ਨੂੰ ਕੂਕੀ-ਚਿਨ-ਮਿਜ਼ੋ, ਕੁਕੀਸ਼ ਜਾਂ ਦੱਖਣੀ-ਮੱਧ ਤਿੱਬਤੀ-ਬਰਮਨ ਭਾਸ਼ਾਵਾਂ ਵੀ ਕਿਹਾ ਜਾਂਦਾ ਹੈ) ਉੱਤਰ-ਪੂਰਬੀ ਭਾਰਤ, ਪੱਛਮੀ ਮਿਆਂਮਾਰ ਅਤੇ ਦੱਖਣ-ਪੂਰਬੀ ਬੰਗਲਾਦੇਸ਼ ਵਿਚ ਬੋਲੀਆਂ ਜਾਣ ਵਾਲੀਆਂ 50 ਜਾਂ ਇਸ ਤੋਂ ਵੱਧ ਸੀਨੋ-ਤਿੱਬਤੀ ਭਾਸ਼ਾਵਾਂ ਦੀ ਇਕ ਸ਼ਾਖਾ ਹੈ। ਇਹਨਾਂ ਭਾਸ਼ਾਵਾਂ ਦੇ ਜ਼ਿਆਦਾਤਰ ਬੋਲਣ ਵਾਲੇ ਮਿਜ਼ੋਰਮ ਅਤੇ ਮਨੀਪੁਰ ਵਿਚ ਮਿਜ਼ੋ ਵਜੋਂ ਜਾਣੇ ਜਾਂਦੇ ਹਨ।ਇਸ ਨੂੰ ਅਸਾਮੀ ਅਤੇ ਬੰਗਾਲੀ ਵਿਚ ਕੂਕੀ ਅਤੇ ਬਰਮੀ ਵਿੱਚ ਚਿਨ ਵਜੋਂ; ਕੁਝ ਜ਼ੋਮੀ ਵਜੋਂ ਵੀ ਪਛਾਣਦੇ ਹਨ। ਮਿਜ਼ੋ ਕੂਕੀ-ਚਿਨ ਭਾਸ਼ਾਵਾਂ ਵਿਚੋਂ ਸਭ ਤੋਂ ਵੱਧ ਬੋਲੀ ਜਾਣ ਵਾਲੀ ਭਾਸ਼ਾ ਹੈ। ਕੂਕੀ-ਚਿਨ ਭਾਸ਼ਾ ਨੂੰ ਚਿਨ ਰਾਜ ਅਤੇ ਮਿਜ਼ੋਰਮ ਦੋਵਾਂ ਵਿੱਚ ਕ੍ਰਮਵਾਰ ਚਿਨ ਅਤੇ ਮਿਜ਼ੋ ਵਜੋਂ ਅਧਿਕਾਰਤ ਦਰਜਾ ਪ੍ਰਾਪਤ ਹੈ। ਕੂਕੀ-ਚਿਨ ਨੂੰ ਕਈ ਵਾਰ ਕੂਕੀ-ਚਿਨ-ਨਾਗਾ ਦੇ ਅਧੀਨ ਰੱਖਿਆ ਜਾਂਦਾ ਹੈ,। ਇਹ ਅਕਸਰ ਭਾਸ਼ਾਈ ਸਮੂਹ ਦੀ ਬਜਾਏ ਇੱਕ ਭੂਗੋਲਿਕ ਨਜ਼ਰੀਏ ਕਰਕੇ ਹੁੰਦਾ ੍ਹੈ।